gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8322, del 21-06-2018 (2018/5891)

Adjudicació del contracte número 17/165. Control de la vegetació al llarg de la traça de la xarxa de Metrovalencia i en instal·lacions i terrenys pertanyents a Ferrocarrils de la Generalitat Valenciana (FGV).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/5891


Data del document
:   13-06-2018

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * contracte de serveis

Adjudicació del contracte número 17/165. Control de la vegetació al llarg de la traça de la xarxa de Metrovalencia i en instal·lacions i terrenys pertanyents a Ferrocarrils de la Generalitat Valenciana (FGV). [2018/5891]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46479 València. Telèfon 265 567 932. Fax 045 941 405.  
b) Dependència que tramita l'expedient: Unitat d'Adquisicions.  
c) Número d'expedient: 17/165.  
  
2. Objecte del contracte  
a) Tipus de contracte: serveis.  
b) Descripció de l'objecte: control de la vegetació al llarg de la traça de la xarxa de Metrovalencia i en instal·lacions i terrenys pertanyents a Ferrocarrils de la Generalitat Valenciana (FGV).  
c) Lots: no.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe base: 317.467,02 - (IVA exclòs).  
  
5. Adjudicació del contracte  
a) Data d'adjudicació: 12 de juny de 2018.  
b) Contractista: L'Ullal Park Cooperativa Valenciana.  
c) Nacionalitat: espanyola.  
d) Import: 317.467,02 - (IVA exclòs).  
e) Termini d'execució: 2 anys.  
  
València, 13 de juny de 2018.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8287, del 04-05-2018 (2018/3866)

Notificació de la sentència dictada en el judici verbal número 1092/2015.
-------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3866


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 1092/2015. [2018/3866]  
En aquest procediment de judici verbal número 1092/2015, seguit a instàncies de Joaquín Olmedo Moragón, Carmen Carrillo Moragón, María Julia Carrillo Moragón, Cristina Olmedo Moragón i Julia Cruz Olmedo Moragón enfront de Manuel Moragón Sánchez, s'ha dictat la sentència que literalment diu el següent:  
  
«Sentència número 182/2017  
Massamagrell, 29 de setembre de 2017  
Ana Maria Lillo Sánchez, jutge substituta del Jutjat de Primera Instància i Instrucció número 1 de Massamagrell i el seu partit, he vist aquests actuacions de judici verbal seguides en aquest jutjat amb el número 1092/2015, promogudes per Julia Cruz Olmedo Moragón, Cristina Olmedo Moragón, Joaquín Olmedo Moragón, María Julia Carrillo Moragón, Carmen Carrillo Moragón, assistits del lletrat Ramón Minana Arnao contra Manuel Moragón Sánchez, en rebel·lia, en reclamació de la quantitat.  
  
«Dispositiva  
Estime la demanda interposada per Julia Cruz Olmedo Moragón, Cristina Olmedo Moragón, Joaquín Olmedo Moragón, María Julia Carrillo Moragón i Carmen Carrillo Moragón contra Manuel Moragón Sánchez, en rebel·lia; condemne, el demandat, a pagar, a l'actora, la suma de huit-cents huitanta-un euros amb catorze cèntims (881,14 euros), més els interessos legals corresponents des de la data d'interpel·lació judicial. Així com al pagament de les costes causades.  
Notifiqueu aquesta resolució a les parts i feu-los saber que és ferma atés que no es pot interposar cap recurs.  
Expediu el certificat d'aquesta sentència per a ser unit a les actuacions i incorporeu l'original al llibre de sentències.  
Aquesta és la meua sentència, que pronuncie, mane i firme.  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data, de la qual cosa jo, la lletrada de l'Administració, de justícia en done fe.  
Massamagrell, 29 de setembre de 2017.»  
  
I atés que el demandat, Manuel Moragón Sánchez, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 17 d'abril de 2018.- La lletrada de l'Administració de justícia: María Sofía Parrilla Galdón.
Diari Oficial de la Generalitat Valenciana


Sumari del DOGV 8273, del 13-04-2018 (2018/3636)

ACORD de 6 d'abril de 2018, del Consell, d'autorització de l'expedient de rescabalament 6/2018, per obligacions contretes amb Oracle Ibérica, SRL, en 2017 i 2018.
------------------------------------------------------------------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3636


Data del document
:   06-04-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'abril de 2018, del Consell, d'autorització de l'expedient de rescabalament 6/2018, per obligacions contretes amb Oracle Ibérica, SRL, en 2017 i 2018. [2018/3636]  
Per a complir els fins que té encomanats i atendre les obligacions contretes en 2017 i 2018, la Conselleria d'Hisenda i Model Econòmic ha tramitat diversos expedients de rescabalament.  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 6 d'abril de 2018,  
  
  
ACORDA  
  
Primer  
Autoritzar l'aprovació de l'expedient de rescabalament a favor de l'empresa Oracle Ibérica, SRL, amb NIF N23518072 pel subministrament d'actualització de versions de productes Oracle i suport bàsic durant el període que comprén des de l'1 de desembre de 2017 al 31 de gener de 2018, per un import total de 144.806,60 euros (IVA inclòs) amb càrrec del programa pressupostari 62.26.34.135.06.3, del pressupost de despeses de la Generalitat de l'exercici 2018.  
  
Segon  
Autoritzar la imputació al pressupost corrent de les obligacions contretes durant l'exercici 2017.  
  
València, 6 d'abril de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8281, del 25-04-2018 (2018/3568)

Alienació de l'aprofitament de 1.600 t de biomassa i fusta forestal en la forest d'utilitat púplica de la seua propietat número 70, denominat El Monte.
-------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/3568


Data del document
:   10-04-2018

Organisme emissor
:   Ajuntament de Bicorp

Tipus de document
:   Anunci

Descriptors 

:   * Bicorp
    * contracte administratiu

Alienació de l'aprofitament de 1.600 t de biomassa i fusta forestal en la forest d'utilitat púplica de la seua propietat número 70, denominat El Monte. [2018/3568]  
L'Ajuntament procedirà a l'alienació de l'aprofitament de 1.600 t de biomassa i fusta forestal a la forest d'utilitat pública propietat seua número 70, denominada El Monte, d'acord amb el que preceptua la Llei del règim local i contractació, en els següents cantons i quantitats:  
  
  
Quarter Cantons Biomassa/fusta  
Total t  
B 48, 52, 53, 81 i 82   
C 54, 55, 56, 57, 86, 87, 88,  
98, 99, 137 i 138 1600  
  
  
  
Import taxació: 9.600,00 ?.  
Espècie: Pinus halepensis i Pinus pinaster.   
Data presentació instància: 15 dies a partir de la publicació en el Diari Oficial de la Generalitat Valenciana.  
Dades de la subhasta: tres dies hàbils comptats des de la data de finalització de presentació d'instàncies (11.00 h).  
El plec de condiciones particulars i la resta de documentació relativa a l'expedient es troba en la Secretaria de l'Ajuntament.  
  
Bicorp, 10 d'abril de 2018.- L'alcaldessa: Josefina García Pérez.
Diari Oficial de la Generalitat Valenciana


Sumari del DOGV 8324, del 25-06-2018 (2018/6161)

ACORD de 15 de juny de 2018, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 6 del programa 313.60, Gestió de centres de persones majors, de la Vicepresidència i Conselleria d'Igualtat i Polítiques Inclusives. Expedient VL 16.001/18-002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6161


Data del document
:   15-06-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de juny de 2018, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 6 del programa 313.60, Gestió de centres de persones majors, de la Vicepresidència i Conselleria d'Igualtat i Polítiques Inclusives. Expedient VL 16.001/18-002. [2018/6161]  
Actualment hi ha 40 centres residencials per a persones majors de titularitat pública que requereixen l'adequat manteniment, així com obres de millora a fi d'adequar-los a la normativa sectorial vigent. Així mateix, està prevista la construcció d'una residència per a persones majors dependents a Sant Mateu (Castelló) i la reforma i adequació de les residències per a persones majors d'Elda, Carlet, Alcoi i Torrevieja.  
  
Per tot això, la Vicepresidència i Conselleria d'Igualtat i Polítiques Inclusives planteja la necessitat, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, d'ampliar el límit quantitatiu per a assumir compromisos de despesa plurianual, en les anualitats 2019 i 2020 del capítol 6 del programa 313.60, Gestió de centres de persones majors.  
  
En conseqüència, i en virtut del que disposa l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 15 de juny de 2018,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec del capítol 6 del programa 313.60, Gestió de centres de persones majors, d'acord amb el detall següent:  
  
Exercici Límit actual Límit modificat  
2019 2.941.890 89.763.425,75  
2020 2.756.846 6557767,17  
  
  
  
València, 15 de juny de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8204, del 03-01-2018 (2017/12223)

RESOLUCIÓ de 28 de desembre de 2017, del Rectorat, per la qual es disposa el cessament de Juan Enrique Úbeda García com a personal eventual.
--------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/12074


Data del document
:   28-12-2017

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 28 de desembre de 2017, del Rectorat, per la qual es disposa el cessament de Juan Enrique Úbeda García com a personal eventual. [2017/12234]  
De conformitat amb el punt 2 de l'article 19 de la Llei 10/2010, de 9 de juliol, de la Generalitat Valenciana, d'ordenació i gestió de la funció pública valenciana, i per aplicació subsidiària de la normativa del Govern Valencià sobre regulació de nomenament de personal eventual, aquest Rectorat, a l'empara de la legislació vigent en matèria de funció pública, resol:  
El cessament de Juan Enrique Úbeda García com a personal eventual al lloc de treball número 1982 de la relació de llocs de treball (RLT), denominat assessor del rector, agraint-li els serveis prestats.  
  
El present cessament tindrà efectes des de l'1 de gener de 2018.  
  
València, 28 de desembre de 2017.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8220, del 25-01-2018 (2018/8)

RESOLUCIÓ de 27 de desembre de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000419/8374-ZX: 46909-62-5-8798-2750403 a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 27 de desembre de 2017, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000419/3907-OL: 46945-34-1-6793-1405973 a comparéixer en la via jurisdiccional. [2018/8]  
El Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Recurrent: Arquebisbat de València  
Interessats: indeterminats  
Descripció: recurs contenciós administratiu, procediment ordinari número 4/000419/0966-EO: 46795-37-6-1285-5891183, contra el Decret 88/2017, de 7 de juliol, del Consell, pel qual es modifica el Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana (DOGV 8084, 14.07.2017).  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
  
València, 27 de desembre de 2017. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8303, del 25-05-2018 (2018/4869)

Notificació de la sentència dictada en el procediment ordinari número 1058/2016.
--------------------------------------------------------------------------------

### Dades del document

Número de DOGV
:   8303

Data del DOGV
:   25-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4869


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 1058/2016. [2018/4869]  
Enrique Valles Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramiten actuacions de procediment ordinari número 1058/2016 a instàncies de Caixabank, SA, contra Anne Marie Mcginty, Ian Mcginty i Rebeca Emily Mcginty, on s'ha dictat Sentència número 111/2018, de 30 d'abril, de 2.018, la dispositiva de la qual, literalment, és la següent:  
  
«Estime en allò substancial la demanda interposada per la procuradora Silvia López Monzó, en nom i representació de Caixabank, SA, i es realitzen els pronunciaments següents:  
1. Declare el venciment anticipat de la total obligació de pagament del contracte de crèdit amb garantia hipotecària, convingut per les parts per mitjà d'escriptura autoritzada pel notari de València José Miguel Marzal Gas, número 1.601 d'ordre del seu protocol, en data 25 de juliol de 2005, novada per la de 20 de juny de 2011, autoritzada pel notari de València Vicente Salvador Sanjuán Pellicer, número 417 d'ordre del seu protocol.  
2. Condemne les parts acreditades Ian Mcginty i Anne Marie Mcginty i la fiadora Rebecca Emily Mcgintyal, al pagament de la totalitat de les quantitats degudes a la demandant per principal així com per interessos ordinaris i moratoris meritats fins a la data d'interposició de la demanda, que pugen a la quantitat de dos-cents trenta-huit mil set-cents setanta-huit euros amb cinquanta-nou cèntims (238.778,59 euros); així com dels interessos moratoris que es meriten des de la interpel·lació judicial, al tipus de demora del 5 % (legal més dos punts) i fins al complet pagament de les quantitats degudes a la demandant.  
  
3. Als efectes de realització del dret d'hipoteca s'aplicaran les normes de l'execució ordinària, sense necessitat de travar embargament sobre el bé hipotecat, i es manté la preferència derivada de la hipoteca inscrita.  
Tot això amb expressa imposició a costes processals.»  
  
Contra aquesta sentència pot interposar-se recurs d'apel·lació en el termini de 20 dies des de la notificació, exposar les al·legacions en què es base i constituir l'ingrés del dipòsit i taxa previstes legalment.  
  
  
I perquè valga de notificació de forma deguda a Anne Marie Mcginty, Ian Mcginty i Rebeca Emily Mcginty, en parador ignorat, per mitjà de publicació en el DOGV, expedisc aquest edicte.  
  
Gandia, 2 de maig de 2018.- El lletrat de l'Administració de justícia: Enrique Valles Llorens.
Diari Oficial de la Generalitat Valenciana


Sumari del DOGV 8442, del 12-12-2018 (2018/11459)

CORRECCIÓ d'errades de l'extracte de la Resolució de 20 de novembre de 2018, del vicerector d'Internacionalització i Cooperació de la Universitat de València, per la qual s'aprova la convocatòria de beques de mobilitat internacional per a estudiants de doctorat de la Universitat de València per a l'any 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11263


Data del document
:   10-12-2018

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'extracte de la Resolució de 20 de novembre de 2018, del vicerector d'Internacionalització i Cooperació de la Universitat de València, per la qual s'aprova la convocatòria de beques de mobilitat internacional per a estudiants de doctorat de la Universitat de València per a l'any 2019. [2018/11517]  
BDNS (identif.): 427215.  
  
Per error material, es modifica la signatura de la convocatòria.  
On diu:  
«El degà de la Facultat de Dret (p. d. la rectora, DOGV 09.07.2018): Javier Palao Gil»;  
Ha de dir:  
«El vicerector d'Internacionalització i Cooperació (p. d. la rectora, DOGV 09.07.2018): Carles Padilla Carmona».  
  
València, 10 de desembre de 2018.- El vicerector d'Internacionalització i Cooperació (p. d. la rectora, DOGV 09.07.2018): Carles Padilla Carmona.
Diari Oficial de la Generalitat Valenciana


Sumari del DOGV 8251, del 09-03-2018 (2018/1770)

Oferta d'ocupació pública per a l'any 2018.
-------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1770


Data del document
:   13-02-2018

Organisme emissor
:   Ajuntament de Bejís

Tipus de document
:   Anunci

Descriptors 

:   * Bejís
    * concurs administratiu

Oferta d'ocupació pública per a l'any 2018. [2018/1770]  
Per Resolució d'Alcaldia 73/2018 d'aquest ajuntament de data 13 de febrer de 2018, es va aprovar l'oferta d'ocupació pública corresponent a la plaça que a continuació s'indica per a l'any 2018:  
  
Personal laboral  
Nombre vacants: 1.  
Denominació: netejadora planta envasadora aigua i edificis municipals.  
  
En compliment de l'article 91 de la Llei 7/1985, de 2 d'abril, reguladora de les bases de règim local, l'article 70 del text refós de la Llei de L'estatut bàsic de l'empleat públic aprovat pel Reial decret legislatiu 5/2015, de 30 d'octubre.  
  
Bejís, 13 de febrer de 2018.- L'alcaldessa: Josefa Madrid Martínez.
Diari Oficial de la Generalitat Valenciana


Sumari del DOGV 8451, del 26-12-2018 (2018/11933)

Informació pública de l'estudi d'integració paisatgística aportat en relació amb l'actuacio aïllada al carrer Drago, número 3.
------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11635


Data del document
:   29-11-2018

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * pla d'urbanisme
    * administració local

Informació pública de l'estudi d'integració paisatgística aportat en relació amb l'actuacio aïllada al carrer Drago, número 3. [2018/11662]  
Mitjançant el present anunci se sotmet al tràmit d'exposició pública l'estudi d'integració paisatgística aportat en relació amb la llicència d'actuació aïllada sol·licitada al carrer Drago, número 3, de Dénia, (exp. 3B40-40/2017), de conformitat amb el que disposa l'article 66.4, annex II i altres concordants de la Llei 5/2014, de 25 de juliol, d'ordenació del territori i protecció del paisatge de la Comunitat Valenciana, a l'efecte que els interessats puguen consultar l'expedient i formular al·legacions i suggeriments en el termini de 20 dies des de l'endemà de la seua publicació, de conformitat amb el que preveu l'article 83 de la Llei 39/2015, d'1 d'octubre, de procediment administratiu comú.  
La documentació es podrà consultar a les dependències de l'Àrea d'Urbanisme de l'Ajuntament de Dénia, situades al carrer Ronda Muralles, número 42, en horari d'11.00 a 14.00 hores, de dilluns a divendres.  
  
Dénia, 29 de novembre de 2018.- L'alcalde president: Vicent Grimalt Boronat.